LidanRubinov/Halacha-QA huggingface dataset:
שאלה: צדקה שלפני יום כיפור : האם צדקה שניתנה לפני יום כיפור שעליה ביצעו את מנהג הכפרות נחשבת כחלק ממעשר הכספים שאדם צריך לתרום?
תשובה: מעשר כספי הינו מנהג וטוב לנוהגים לומר שהמנהג בלי נדר. וכספי כפרות יכולים להיות חלק ממעשר כספים.
שאלה: ברכות וסעודה: האם יש עניין להוריד סכינים מהשולחן כאשר מברכים? (ברכת המזון וכו)
תשובה: יש להסתיר או להוריד את הסכינים בשעת ברכת המזון, נאמרו בזה שני טעמים: 1. השולחן הוא כמזבח ומאריך ימיו של אדם והברזל מקצר. 2. מעשה באדם שהגיע לברכת בונה ירושלים ומרוב צער על החורבן הזיק לעצמו עם הסכין. נהגו שבשבת ובימים טובים אין מסלקים את הסכינים.
שאלה: המתנה בין עוף לחלב: הורי אבי (יוצאי פולין) המתינו בין עוף לחלב 4 שעות ואבי החמיר על עצמו להמתין 5 וחצי שעות וכך נהגתי גם אני עד החתונה. הורי בעלי (יוצאי הונגריה ואוסטריה) ממתינים 3 שעות בין עוף לחלב ובעלי החמיר על עצמו (לפני נישואינו) להמתין 6 שעות. אחרי החתונה עברתי למנהג בעלי, והדבר מקשה עלי מאוד. האם ישנה אפשרות לנהוג כהורי בעלי ולהמתין 3 שעות? (לגבי המתנה בין בשר לחלב כולם נוהגים להמתין 6 שעות, כל השאלה היא לגבי המתנה אחרי עוף)
תשובה: האישה אינה חייבת לקבל את כל מנהגי בעלה אלא רק את המנהגים המפריעים ל הבית. לדוגמא, לא ייתכן שתכיני לבני ביתך ארוחת ערב חלבית לפני שעברו כשש שעות. אך את עצמך רשאית לטעום בצינעה חלב אחרי 3 שעות.
שאלה: ליד המזוזה: 1. האם מותר לשים אשפה בחדר שיש בו מזוזה, ומה מוגדר אשפה? 2. האם מותר להתפלל בחדר שיש בו אשפה? ומה מוגדר אשפה? 3.האם מותר להתפלל בחדר שיש בו בגדים תחתיים? 4.האם מותר לתלות אשפה על מזוזת הפתח שעליה קבועה המזוזה?
תשובה: 1. אין איסור באשפה ביתית. 2. כאשר יש אשפה נדרש לכסותה ושלא יהיה ריח רע ממנה. (שו"ע פו) 3. אם הם נקיים מותר, וכן לא מסיחים את הדעת. 4.לא ראוי.
שאלה: ברכה אחרונה : אם אכלתי לחם ואחר כך שתיתי יין, האם עליי לברך ברכה אחרונה גם ברכת המזון וגם מעין שלוש?
תשובה: ברכת המזון פוטרת הכל, כולל יין.
שאלה: מי שנקרא בשמות ה': מי ששמו נגמר בא-ל האם צריך לכתוב עם מקף או בלי מקף? (וכן מי ששמו נגמר בי-ה) האם יש בעיה לומר את שמו בשירותים? האם אבא שיש לו ילד שקוראים לו יכול לקרוא לו כך בשירותים?
תשובה: אין צורך לכתוב עם מקף. אין בעיה לומר את שמו בשירותים, הוא לא מתכוון לומר את שם ה'. לגבי ' ' - מצד הדין זה מותר. מידת חסידות היא להימנע מכך.
שאלה: להוציא אוכל במצקת עם חורים: לפי פסקי המ"ב והגרשז"א - כלי אוכל שתפקידו להוציא אוכל מוצק מסיר נוזלים ויש בו חורים כדי שרק המוצק יעלה ולא הנוזלים, האם בשבת זה נחשב כיד אריכתא ויהיה מותר להשתמש ואין כאן ברירה על ידי כלי?
תשובה: כלי כזה נחשב כידא אריכתא ומותר להשתמש בו על מנת להוציא אוכל. בשורות טובות
שאלה: תאריך בר מצווה : שאלתי לגבי עלייה לתורה לבר מצווה שנולד בתאריך י באדר יוצא השנה ביום רביעי האם יכול לעלות ביום שני קודם ורק יניח תפילין ויקרא בתורה לאחד העולים ביום שבת יעלה לתורה בעצמו
תשובה: שיהיה במזל טוב ברכה והצלחה. יכול לעלות לתורה ביום שני למרות שהוא יומיים לפני הבר מצווה. (לספרדים ) הרחבת התשובה: הגמרא במגילה (כג,א) אומרת: קטן עולה למניין שבעה עולים. והרמב"ם (הלכות תפילה יב,טז) כתב: שקטן עולה גם למניין שלושה (בימי שני וחמישי). וכן פסק יחו"ד ב,טו. המגן אברהם אוסר למניין שלשה, וכתב המ"ב רפב,יב שלא נוהגים גם למניין שבעה בשבת אלא רק למפטיר להעלות קטן.
שאלה: בצלם דמות תבניתו: בשבע ברכות אומרים "אשר יצר את האדם בצלמו, בצלם דמות תבניתו, והתקין לו ממנו בנין עדי עד". אך כתב הרמב"ם במו"נ שלקב"ה אין תבנית, וכן בתנ"ך לא ידוע לי שהמילה תבנית נמאצת בהקשר לקב"ה. אם כן, איך אומרים שהקב"ה יצר את האדם בצלם דמות תבניתו? (שמעתי שיש שמגיהים "ובצלם דמות תבניתו התקין לו ממנו." דהיינו ש"בצלם דמות תבניתו" קאי על האדם, האם מותר לשנות כך את הנוסח?)
תשובה: כיוונת לקושיית הראשונים. עיין ריטב"א כתובות ח שבאר שהמילים "בצלם דמות תבניתו" מוסבות על האדם ולא על הקב"ה. היינו אשר ברא את האדם בצלמו של הקב"ה, ואת צלמו של הקב"ה נתן בדמות תבניתו של האדם. והדברים עמוקים ודורשים הסבר רחב. וכ"כ אבודרהם בפרושו לברכת הנשואין.  ועיין עוד שטמ"ק כתובות ח בשם הרדב"ז ושו"ת אבקת רוכל (למרן רבי יוסף קארו) כז-כח.  ולענין שינוי נוסח הברכה, יש לדעת שמכוח קושיות איננו יכולים לשנות נוסח ברכה שהתקבל בכל תפוצות ישראל לדורותיהם. ברכה זו נכתבה בגרסה הידועה לנו בגמרא והועתקה כך ע"י כמעט כל הראשונים (כולל הרמב"ם) וכל הפוסקים ראשונים ואחרונים ואין בכוחנו לשנותה גם אם יש לנו קושיא על כך.  ואמנם הסמ"ג (עשין מח) גרס כפי שהצעת "ובצלם דמות תבניתו התקין לו ממנו" היינו ובצלם של הקב"ה יצר דמות תבניתו של האדם אולם זו דעה יחידית מכל הראשונים ולא הובאה כלל להלכה.
שאלה: ברכת הרעם והברק בבית: לכבוד הרב! האם נכון שאסור לברך על רעם וברק בבית,אלא רק מחוץ לבית? ולמה? השאלה נשאלה בהמשך לשאלה "ברכת הרעמים והברקים"
תשובה: מותר לברך בבית. זה לא כמו קידוש לבנה, שאותה יש לערוך מתחת כיפת השמיים.
שאלה: צינורות לבניית מקווה: בונים בישוב חילוני מקווה. אם קבעו בתוך האדמה צנורות ברזל לאורך 50 מטר שמי הגשמים יעברו דרכם למקווה, זה ר?
תשובה: אני מניח שיש עוד הרבה שאלות את המקוה יש לבנות ע"י מומחים כגון ארגון טהרת המשפחה שיש להם נסיון רב והם יודעים גם באלו חורמים להשתמש.
שאלה: החמרות בהלכות שבת לפי הבן איש חי: כתב בשו"ת הר"ן (סו), שבאיסור כרת ראוי לחוש לדברי המחמיר לגבי מקוואות. והרדב"ז (ח"א, פה) כתב: צריך לתקן המקווה לכתחילה לדעת כל הפוסקים דאיסור כרת הוא וחמיר. האם זו הסיבה העקרית שבהלכות שבת הבא"ח מחמיר כרמ"א, כי באיסור סקילה יותר חמירא מכרת צריך לחוש לדברי המחמיר?
תשובה: נראה שהצדק איתך.
שאלה: מסיקת זיתים של ערבים כביכול: ואם הם לא נטשו אז מה? הרי איתא בתשובה אחרת של הרב שהאדמה לא נגזלת מאיתנו כי אין אנו מתייאשים ממנה, משמע שכל עוד הפירות על העצים- הם שלנו ומותר למסוק ללא כל התחשבות בהתייאשות של הערבים. האם אני צודק? השאלה נשאלה בהמשך לשאלה "זיתים נטושים"
תשובה: אם הערבי גזל את הקרקע היא אינה נגזלת אבל אם היא שלו יש בעיה לקחת במקרה כזה. אבל אם הוא התייאש מלמסוק זה הפקר.
שאלה: דריכה בשבת על דשא: לרב! שתי שאלות יש לי לשאול. 1- האם מותר לדרוך על דשא בשבת? 2- האם מותר להוציא כלב בשבת או שאסור בגלל שהוא מוקצה?
תשובה: 1. מותר לדרוך בשבת באופן שלא יתלש מהדשא בצורה ודאית. (שלו,ג) 2. בעל חיים הוא מוקצה ולכן אסור לטלטלם בידים, הכוונה להרימם (שו"ע שח,לט), אבל לצאת איתו מותר. והשאלה האם מותר להכניסו לבית משום צידה? אם הכלב אין דרכו לברוח כאשר באים לתופשו אין בו משום איסור צידה (שטז, מ"ב נט שש"כ כז,לד).
שאלה: שמונה עשרה קדימה ואחור: מנהג הוא בזמן התפילה להזיז את הראש (הגוף) קדימה אחורה בלי להזיז את הרגלים מה פשר המנהג? השאלה נשאלה בהמשך לשאלה "הצעדים שלפני ואחרי שמונה עשרה "
תשובה: נוהגים לכרוע ב'ברוך אתה ה'' בתחילת ובסוף ברכות אבות  הברכה הראשונה בשמונה עשרה  ומודים  מודים אנחנו לך. במילה 'ברוך' כופפים את הברכיים במילה 'אתה' משתחווים ע"י כיפוף הגב, אח"כ זוקפים בחזרה ולאחר שמתיישרים אומרים את שם ה'. ב'מודים אנחנו לך' כורעים בבת אחת בברכיים ובגב, זוקפים וממשיכים
שאלה: לקחת יומן בלי לשאול: חילקו יומנים בבית הספר ולא הגעתי באותו היום, ושבוע אחר כך ראיתי חבילה של יומנים. האם מותר לי לקחת בלי לשאול, כי הרי מגיע לי אחד?
תשובה: אם מחלקים לכל הילדים (והושלמו תנאי הת לבי"ס) הרי נראה שאת רשאית, אמנם למען הסדר הטוב יש לשאול את האחראי ת על החלוקה אולי שמרו לך במקום אחר.
שאלה: תנור בשר   חלב: יש לי שאלה בקשר לתנור בשרי חלבי. אני לומד ש"ע יורה דעה סימן ק"ח, וכתוב שם שאם צלו איסור והיתר יחד, ולא נגעו זה בזה, בדיעבד מותר. ומשמע משם שלא חוששים לריח התבשיל (ריחא לאו מילתא היא). מצד שני בש"ע צב ח, משמע שחוששים לזיעה באוכלים, וחוששים שמא הזיעה נבלעה בדופן הכלי וחזרה ונפלטה על ידי החום ואסרה את התבשיל. ואני יודע שהרב עובדיה פסק ביביע אומר ה יו"ד ז, שאסור להשתמש בתנור א לבשר וחלב אלא אם כן מנקים אותו טוב, ממתינים 24 שעות ומדליקים אותו 20 על חום גבוה. והשאלה היא, ע"פ ש"ע יו"ד קח א, היה נראה שאפילו בשר וחלב ביחד בתנור לא אוסרים זה את זה (בדיעבד), וכך הוא מפורש ברמ"א שם. ולמה אוסרים בזה אחר זה? כי יש יותר מקום להקל בזא"ז מאחר שאם לא חוששים לריח בחם, כל שכן שלא חוששים לריח בבלוע בדפנות. בקיצור: - מה ההבדל בין ש"ע צב ח, ל-קח א? מה הבדל בין ריחא לאו מילתא היא לבין זיעה באוכלים? - למה מחמירים בתנורים היום? האם יש הבדל אם התנורים של פעם?
תשובה: הבעיה העיקרית היא זעה שנספגת בדפנות (הכתובה בסימן צב) ולכן כול הפוסקים אוסרים להשים בשר וחלב ביחד מחשש זעה ולכן צריך להפעיל את התנור בחום גבוהה ואף להמתין 24 שעות לכתחילה. דעתו של הגר"ע יוסף שליט"א היא דעה מקילה ובתנאי נוסף שהתנור נקי, ויש מעדיפים להחמיר מעבר לדין להשתמש בתנור שני תאים אחד לבשר והשני לחלב.
שאלה: מעשר כספים לתלמידים: אני מורה בבית ספר לחינוך מיוחד לתלמידים בעלי פיגור קשה ועמוק. בתור מחנכת כיתה אני מקבלת מבית הספר תקציב שנתי לקניית אביזרים מיוחדים לטובת התלמידים שאינם מסופקים ישירות ע"י בית הספר. מאחר והתקציב הוא מוגבל, יוצא שאני קונה חומרים ואביזרים שונים מכספי, למרות שאיני מקבלת על כך החזרים מבית הספר. האם אני יכולה להשתמש לקנייה בכספי המעשר? ואם כן, מה עלי לעשות עם מה שקניתי אם אני מחליטה בסוף השנה לעזוב את בית הספר ולעבור לבית ספר אחר? בהנחה וזה חשוב- בית הספר ממומן הרבה ע"י תורמים שונים מהארץ ומחו"ל.
תשובה: מעשר כספי הינו מנהג (ולא דין) ןטוב לומר בלי נדר שנוהגים זאת. אפשר לתת מכספי מעשר למשימה זאת, והחומרים שייכים למוסד. אלא אם כן את בגדר משכירה למוסד ובסוף שנה את יכולה לקחת את החומרים, כמובן נדרש להחשיב זאת כמחיר פחות על חשבון המעשר.
שאלה: בצל נחתך בסכין חלבית וטוגן במחבת פרווה: בצל נחתך בסכין חלבית שאינה בת יומה וטוגן במחבת פרווה. האם המחבת נשארה פרווה או הפכה חלבית?
תשובה: ב"ה שלו-ם וברכה הבצל נהפך לחלבי ולכן זה משפיע על המחבת. הרב חגי בר גיורא
שאלה: דייטים באופן מעשי: כבוד הרב פעם קראתי מאמר בעלון "באהבה ובאמונה" לגביי דיטיים שלא חייבים כל פעם רק לשבת ולדבר ולדבר כל הזמן אלא כדי גם לעשות דברים בייחד כדי להיחשף אחד לשני ולתהות על קנקנו אחד על השני. ובכן רציתי לשאול את הרב על שלל ומגוון האפשרויות שאפשר וכדאי לעשות אחד עם השני בתקופת הדייטים לאן לצאת, מה לעשות, על מה הכי חשוב לדבר ולברר ברוח התורה וההלכה בעת פרק ההיכרות. הרב!
תשובה: אפשר ללמוד ביחד, ולבקר משפחה   חברים. חשוב לראות שהאופי מתאים, והסכמה בגדול. ולא להכנס לפרטי פרטים בדעות של כול אחד.
שאלה: התרת נדרים להחלפת מנהג: על התשובה. בהמשך לשאלתי רציתי לשאול, האם יש צורך בהתרת נדרים, מאחר שכפי שציינתי בשאלתי נהגתי עד הנישואין להמתין 5 וחצי שעות וכעת אני רוצה לעבור למנהג להמתין 3 שעות? השאלה נשאלה בהמשך לשאלה "המתנה בין עוף לחלב"
תשובה: מעיקר הדין אין צורך בהתרה, אך ראוי לעשות כן.
שאלה: דיון חשוב באפיקורסיה ושאלה ברמב"ם: יש לי ויכוח אם אתאיסט והוא הביא לי פסוק שאינני ידעתי על קיומו ואינני יודע כיצד להתייחס אליו. (בבקשה אם תוכל לענות לי במהרה) הרמב"ם בהלכות מלכים פרק ח הלכה ט אומר "כל גוי שלא קיבל מצוות שנצטוו בני נח, הורגים אותו אם ישנו תחת ידנו". למה הרמב"ם מתכוון פה? למרות שהדברים מאוד ברורים קשה לי להאמין שהרמב"ם מתכוון שזה מצווה להרוג גויים. ומה זה הפסוק "אם ראה עובד עבודה זרה טובע בנהר לא יעלנו", הפסוק אומר שאסור לעזור לגויי עם טובע בנהר אם ראינו שהוא עובד עבודה זרה. ומה זה הפסוק: "מוסרי ישראל והמינים והאפיקורסים מצווה לאבדם מפני שהם מצירים לישראל ומסירים את העם מאחורי ה " אני לא באמת מאמין שהרמב"ם מתכוון שזאת מצווה להרוג גויים כפי שהאפיקורס שאני מתווכח איתו טוען. אנא אם תוכל לבער לי את הפסוקים כדי שאני יוכל להשיב לשאלותיו.
תשובה: נכון. החזו"א הסביר שהלכות אלו ברמב"ם הם בזמן שיש אפקט חינוכי והם משפיעים אך במצבנו, שאין לנו השפעה, המעשים האלו נתפסים כרצח וברוטליות ולכן מעשים כאלו משיגים תוצאה הפוכה. אני מציע לך לא לקיים ויכוחים אלא לשלוח אותו לרב שלך, הוא ייתן לו תשובות. בלשון העם זה נקרא, הוצאת דברים מהקשרם.
שאלה: בר מצווה לאבל: לפי פסקי הבא"ח. דוד שנמצא בשנת אבל והזמינו אותו לשמחת בר מצווה של אחיין, שמותר לספרדי להיות שם ולאכול דלא כמנהג האשכנזים ויש שם תזמורת שתנגן שם, האם אין צורך שכל פעם שיש מוזיקה שהוא יצא אלא ישאר ויתכווין לא להנות, כי היכא דלא אפשר ולא מתכווין להינות שרי וילמד בנתיים?
תשובה: ראוי שיצא החוצה בזמן נגינת התזמורת ולא די שיתכוון לא להנות.
שאלה: להוציא תינוק בעגלה לרחוב בשבת: אבקש את הכרעת הרב אריאל. יהודי שכעת גר בחו"ל במקום שאין שם הרבה יהודים. האם מותר לו בשבת במקום צורך להוציא תינוק בתוך עגלה שרחבה 4 וגובהה 10 לצאת לרחוב שהוא כרמלית ולהסתמך על המאירי שבת ח-"זה שחייבה תורה בהוציא מרשות לרשות,זה מדברים שאינם רשות בפני עצמן אבל אם הוציא דבר גבוה 10 ורחב 4 פטור."?
תשובה: פטור אבל אסור. מותר רק ע"י נוכרי.
שאלה: הוצאה לרחוב בשבת: מה שייך עובדין דחול בסומא שיוצא במקלו ביום טוב. אשמח לביאור רחב בדברי גמרא זו במסכת ביצה כה.
תשובה: מדובר ביציאה לרשות הרבים או לכרמלית. שהיה יכול לצאת ללא מקל, ומי שצריך מקל שאינו יכול לצאת בלעדיו מותר. (ראה סימן תקכב, א-ג)
שאלה: למרות שהסכין אינו בן יומו?: למרות שהסכין אינו בן יומו? השאלה נשאלה בהמשך לשאלה "בצל נחתך בסכין חלבית וטוגן במחבת פרווה"
תשובה: ב"ה שלו-ם וברכה נכון הרב חגי בר גיורא
שאלה: תנור בשר   חלב - המשך: לתשובך, אבל בעיקר רציתי להבין איך כל הפוסקים מסבירים את הש"ע בסימן קח סעיף א, ששם הוא מתיר ריח המאכלים. השאלה נשאלה בהמשך לשאלה "תנור בשר חלב"
תשובה: בסימן קח מובאת דעתו של לוי כהסבר התלמוד הבבלי שצלאן ריחא לאו מילתא אבל לכתחילה אסור. ומובאים עוד פרטים בנושא כאשר מכוסה מותר וכן הלאה. למעשה עיקר הדיונים בפוסקים על זיעה.
שאלה: נוסח אחיד לגמרא: האם גמרא היא נוסח אחד או שיש פה גם כן עינייי של ספרד אשכנז? השאלה נשאלה בהמשך לשאלה אישית
תשובה: הגמרא זהה ביסודה (לפעמים יש שינויי מילים מעטות).
שאלה: הלכות כספי מעשרות: ברצוני לשאול 2 שאלות בנוגע לנושא: 1. אם קיבלתי כמתנה סכום כסף מסוים, האם יש להפריש ממנו מעשרות כמו ממשכורת רגילה? 2. האם אפשר להפריש את כל התרומות לקופות צדקה בלבד?
תשובה: מצוות מעשר כספים הוא מנהג טוב שראוי לנוהגים אותו לומר בלי נדר. 1.ראוי גם ממתנה. 2. בהחלט. (פת"ש רמט, א. צי"א ו,כז. מחניך ג)
שאלה: עונשים שונים בנאומי יהושע: ביהושע פרקים כ"ג, כ"ד - יש נאומים של יהושע בו מזהיר יהושע את העם להמשיך לשמור ולקיים את מצוות ה, בפרק אחד העונש הוא גלות ובפרק השני העונש הוא השמדת העם, מדוע יש שני עונשים?
תשובה: לשואלת יש לשים לב ששתי תוכחותיו של יהושע כוונו לגורמים שונים ויש בהן תכנים אחרים: התוכחה הראשונה מתמקדת בחובה לסיים את כיבוש הארץ ולהיזהר מיושביה. תוכחה זו פונה אל המנהיגים המדיניים של העם. בתוכחה השניה, לעומת זאת, אין איזכור של חובת סיום כיבוש הארץ, אלא פניה אל העם לחזקו ביראת ה', אמונה בה' ושמירת תורתו. מובן אם כן שגם העונש אינו אותו העונש. נאמנה
שאלה: הכנת דירה לחתונה: בס ד אני מתכוונת להתחתן בחנוכה בע ה. כמובן, אירוסי ואני דתיים. אני בחורה שמורה. אנו מחפשים כעת דירה שבה נגור לאחר החתונה בע ה. האם ישנה בעיה שארוסי יגור לבד בדירה שכבר מצאנו ולאחר החתונה אצטרף אליו או שעל הדירה להישאר בהכרח ריקה עד החתונה? אודה למענה מהיר, שבוע טוב :)
תשובה: אין שום בעיה מצד ההלכה שהוא יישן בדירה ולאחר החתונה היא תהפך לדירה של שניכם. בדרך כלל מעדיפים בני הזוג שלא לישון בדירה בכדי שהיא תהיה חדשה לשניהם ותסמל את הקמת החיים המשותפים שלכם יחד.
שאלה: בית כנסת שאין בו כהן רק לוי בשמחת תורה : לכבוד הרה"ג הרב דוב ליאור שליט"א בבית כנסת שאין בו כהנים ביום שמחת תורה ויש בבית הכנסת יותר מלוי אחד. האם מותר לעלות את הלוי ראשון במקום הכהן או עדיף שהלוי לא יעלה בכלל ביום שמחת תורה?
תשובה: ברגע שאין כהן נתבטל הסדר, וניתן לעלות באופן מעורבב לוי וישראל.
שאלה: האם מברך המוציא בלי נטילה?: האם מברך המוציא בלי נטילה? השאלה נשאלה בהמשך לשאלה "לאכול פחות מכזית בלי נטילה"
תשובה: ברכת המוציא יש לברך על כל כמות של לחם שאוכל, ואין היא קשורה לברכת על נטילת ידים.
שאלה: אמא מבקשת לעשות דברים בשבת: רציתי לשאול בנוגע להכנה מקודש לחול בשבת. אמא שלי מבקשת מאיתנו הרבה פעמים לעשות דברים שהם הכנה מקדש לחול. לדוג להכניס בגדים למכונת כביסה, להוריד מצעים, להכין דברים לשטיפה במוצ"ש, לקפל כביסה, להוריד כביסה ועוד כל מיני דברים כאלה. אני חושבת שהיא כן יודעת שזה אסור אבל בכל זאת היא עושה. השאלה היא מה אני יכולה לעשות שהיא מבקשת ממני דברים כאלו? אני לא רוצה לחלל את השבת בגלל הבקשות שלה. יש לציין שאם אני לא יעשה מה שהיא אומרת, היא תכעס ולכן מה שאני עושה עד עכשיו די לעשות את כל הדברים האלה בשינוי לדוג : לפתוח ולסגור את המכונת כביסה עם הרגל וכ ו. השאלה אם זה טוב ואולי אני גם צריכה להסביר לה שזה אסור?
תשובה: אין מצוה לכבד הורים בדבר אסור. יש להסביר להם שהדבר אסור. אך לא כל דבר אסור. לדוגמא: כשפושטים בגד מלוכלך אפשר להניח ישר במכונת הכביסה אם אין בה מים. וכן כלים מלוכלכים אפשר להניח במדיח. אך להוריד כביסה ולקפלה אסור.
שאלה: אכילה לפני תפילת ערבית: בשו"ע או"ח סי רל"ה, פסק שאין לאכול לפני תפילת ערבית. המשנ"ב מביא בשם אחרונים שאם ביקש מאדם אחר להזכיר לו לקרוא ק"ש, מותר לאכול אפילו לאחר שהגיע הזמן. א. האם הוא הדין במי שרוצה להתפלל במנין מאוחר יותר ולאכול בינתיים, האם צריך לבקש ממישהו אחר שיזכיר לו? ב. האם מי שמזכיר לו צריך להיות אדם אחר או די בזה שישים תזכורת ע"י שעון מעורר למשל?
תשובה: א. אדם הרוצה להתפלל ערבית במניין מאוחר יותר צריך שמישהו יזכיר לו, אלא זה מניין מאוחר המתפלל בו בקביעות. ב.אפשר גם ע"י שעון מעורר וכדומה. ה' יצליח דרכך. (פסק"ת רלה ו-ח)
שאלה: הפטרת שבת חנוכה: השנה יוצאת שבת חנוכה בתאריך ב בטבת, כאשר יש רק שבת חנוכה אחת. ידוע לי שאם יש שתי שבתות חנוכה אזי בראשונה מפטירין רוני ושימחי, ובשניה מפטירין ויעש חירום. מה מפטירין השנה כשיש רק שבת חנוכה אחת?
תשובה: אני מצרף לך קישור ללוח השנה הנמצא באתר ובו תוכל למצוא את ההפטרות שבכל שבת לחץ כאן. בברכת התורה, WWW.Yeshiva.org.il
שאלה: צניעות לאישה נשואה: במשך שנות נעוריי נהגתי להתלבש בצניעות (חצאית ארוכה, גרביים, בגדים רחבים, וכו ) בתור אישה נשואה, בעלי מעוניין שאלבש בגדים יותר יפים אשר הינם פחות צנועים (לדוג - חצאים קצרה, חולצות צמודות, ובאופן כללי בגדים בולטים יותר) אני עומדת קרועה בין 2 הקצוות- האם לעשות את רצון בעלי או להישאר בצניעות אליה הורגלתי ובה אני מעוניינת?
תשובה: שמרי על ההלכה, אך עם זאת לא כל חומרה היא הלכה. לדוגמא: חצאית אינה צריכה להגיע עד לרצפה אך היא צריכה לכסות את הברך. יש מצבי ביניים בין צמוד לרחב מאוד.
שאלה: טבילת משטח לפריסת חלה: האם צריך להטביל משטח לפריסת החלה שעשוי מעץ כאשר החלק העליון (שעליו חותכים את הלחם) עשוי מזכוכית?
תשובה: אם זה ספק תוצרת חו"ל (ואין דרך לברר) - אין צורך להטביל. אם זה וודאי תוצרת חו"ל, יש להטביל בלי ברכה.
שאלה: כמה זמן מבריאת העולם לפי האמונה היהודית: בפרשת בראשית קראנו שהנפשות המוזכרות בה חיו מאות שנים, תשע מאות ויותר שנים. בחישוב כללי נמצא שסך הכל רק בפרשת בראשית לפי הסדר המוזכר שם חיו אלפי שנים לפי סדר הולדתם. איך זה מתישב שלפי האמונה שלנו מבריאת העולם ועד ימינו עבר רק חמשת אלפי שנים ומאות אחדות של שנים, זאת בלי להזכיר את המדענים שחושבים שגיל הארץ מליוני שנים. איך בכל זאת מישבים את הסתירה שבריאת העולם ועד ימינו רק 5780 שנה בערך כשרק בפרשת בראשית מספר השנים כבר עובר את הזמן המצוין?
תשובה: הם חיו בתקופות מקבילות ולא אחד אחרי השני. הרי אדם חי גם בחיי בנו, נכדו ואף בחיי נינו ובמקרים מסויימים אף הבן של נינו. כל זה בימינו שהחיים הרבה יותר קצרים. מי שחי תשע מאות שנה חיי בחיי הרבה דורות מצאצאיו. ולכן, אתה מוצא שח דורשים שמלכי צדק מלך שלם שחי בתקופת אברהם אבינו הוא שם בן נח, כלומר, הוא נולד 8 דורות לפני אברהם אבינו ועדיין חי בתקופתו. במבול ניצל רק נח ואם תחשב את חיי הקודמים לו תראה שהם נפטרו לפני המבול.
שאלה: קבלת מנהגי האישה: התחתנתי לאחרונה ואשתי רוצה שננהג לפי מנהגיה בהמתנה בין בשר לחלב. כיום אני ממתין שש שעות והיא ממתינה שעה. בשאר המנהגים הסכמנו לנהוג כמנהגי.
תשובה: שיהיה לכם במזל טוב וה' יצליח דרככם. מנהגים הולכים אחר הבעל במיוחד בדברים השייכים לבית. המנהג בהמתנה בין בשר לחלב של שש שעות זהו המנהג הפשוט וכך מובן בגמרא (חולין קה,א) ובודאי כך נהגו בני עדות המזרח. לכן ראוי שכלתך תשנה מנהגה כמוך שהוא מנהג מבורר יותר.
שאלה: צום ביארצייט: אבי נפטר ביום כח' בתשרי,האם מותר לצום ביום השנה שנופל בימים שאין אומרים תחנון.
תשובה: כאשר יום היארצייט חל ביום שאין אמרים תחנון אין מתענים, ולכן אתה פטור מלצום. (רמ"א תקס"ח ט. גשה"ח לב,ז. צרור החיים עמ' 107)
שאלה: הקפות לאבלים: שמחת תורה אחרינו, בבית הכנסת התווכחו האם אבל על אביו מותר לרקוד בהקפות?
תשובה: לאבל מותר להקיף אך לגבי הריקודים נחלקו המנהגים : גשר החיים (כג,ז) - אוסר וכך נוהגים האשכנזים. מחזור קול יעקב (הגר"מ אליהו זצ"ל) מתיר שלא יראה נוהג אבלות בפרהסיה בחג וכך נוהגים הספרדים.
שאלה: אמירת קדיש לאחר סיום השנה: האם מותר לומר קדיש לאחר סיום השנה,כאשר אומרים קדיש אבלים אחרים?
תשובה: בזמנים קדומים היה רק אחד אומר קדיש, לפי סדרי עדיפויות באבלות. למנוע מריבות כול האבלים אומרים קדיש ביחד. אך כאשר סיים את השנה ויש מי שאומר קדיש אין לומר קדיש. רק לפי המנהג בשבוע של היארצייט לומר קדיש מליל שבת שלפני יום השנה עד יום השנה במנחה.(כולל)
שאלה: להרוויח ברכה בגלל טעות בברכת המזון: אני לא מבין מסברא איך ייתכן שאדם שטעה ולא אמר רצה והחליצנו בשבת ונזכר לפני שהתחיל הטוב והמטיב "מרוויח" ברכה נוספת לשבת המופיעה ורים שאדם שלא טעה לא מקבל אותה?
תשובה: אתה יכול להרוויח ברכה ע"י ברכת הריח וכדו'.
שאלה: ברכת שהכל בקידוש בבית הכנסת: לרב, האם בקידוש בבית הכנסת צריך לברך שהכול על משקאות קלים או שיוצאים ידי חובה בברכת הגפן?
תשובה: כפי שהמוציא פוטר את המזון הקשור אליו,כך היין פוטר מברכת שהכול על המשקאות הקלים. אך הפטור מברכה כאשר טעם מהיין ולא רק המקדש טעם. ולדעת ביה"ל (קעד,ב) צריך לטעום רביעית על מנת לפטור את המשקאות הקלים. ולכן לדעת הביה"ל כאשר לא טעם רביעית : א. כאשר מברכים על דברים אחרים (הערינג) שהכול יכוין להוציא ידי חובה את המשקאות הקלים. ב. או שישמע ברכת שהכול מאחרים. ואפשר להוסיף - שאם יודע שלא ישתה רביעית עדיף שלא ישתה כלל, ויברך שהכול על המשקאות. לסיכום: לדעת שו"ע קעד,ב - ברכת היין וטעימה מעטה פוטרת כול המשקים וכך נוהגים הספרדים (וכן פסקו כה"ח קעד,ב.יחו"ד ה,כ) לאשכנזים כדעת ביה"ל - רק אם שתה רביעית. ואם לא נהג באחד מהאפשרויות לעיל לא יברך שהכול כי ערוך השולחן כתב שעצם הקידוש הוא קביעות ועוד רבים חולקים על הביה"ל ונוהגים כדעת המג"א.
שאלה: כבד במיקרוגל: האם אין כאן בעיה שהדם מתאדה והאדים נספגים חזרה בכבד? נראה לי שיש במצב כזה אידוי של הדם ומיקרוגל הוא די קטן כך שלאדים אין לאן ללכת, אין כאן בעיה? השאלה נשאלה בהמשך לשאלה "כבד במיקרוגל - המשך"
תשובה: באדים של הדם אין ממש, לכן לא צריך לחשוש לכך. הדם נפלט למתחת הכבד מחמת החום.
שאלה: שהחיינו על ראיית ארוסה: לפי פסקי המ"ב שכתב: אם אדם ראה את אשתו או אחותו אחרי 30 יום יברך שהחיינו, שבאישה אחרת הלא אסור להסתכל וגם אם במקרה נסתכל לא שייך נהנה ושמח בראייתה. מה הדין כיום בראיה אחרי 30 את ארוסתו?
תשובה: אסור לאדם להסתכל בארוסתו להנאתו, ככל אישה אחרת. בשורות טובות.
שאלה: איפה המקור ל"תינוק בא לעולם - כיכרו בידו": רציתי בבקשה לשאול היכן כתוב שתינוק בא לעולם - כיכרו בידו. וכן למה זה כתוב רק על תינוק ולא תינוקת? מה עם המזונות שלה? מאוד.
תשובה: מקור הביטוי הוא במסכת נדה דף לא, ב: "אמר ר' יצחק דבי רבי אמי בא זכר בעולם בא ככרו בידו, זכר זה כר. דכתיב (מלכים ב ו, כג)" 'ויכרה להם כירה גדולה'. נקבה אין עמה כלום, נקבה נקייה באה. עד דאמרה מזוני לא יהבי לה, דכתיב (בראשית ל, כח)" 'נקבה שכרך עלי ואתנה'. והמהרש"א מסביר, שפרנסת הזכר תלויה בעצמו, מעשה ידיו ומציאתו שייכים לו. אולם באישה, כל מעשי ידיה ומציאתה שייכים לאביה ואחר כך לבעלה. ועוד מביא אפשרות לפרש, שמה שקורה לזכר תלוי במזל שלו ואילו לאישה אין מזל משלה אלא תלויה במזל של הזכר. המהר"ל בחידושי אגדות מסביר את זה באופן מופשט יותר. הזכר בא לעולם בצורה מושלמת, ולכן גם פרנסתו מצויה כבר עם בואו. אולם תוכנת הנפש של הנקבה היא לחפש את ההשלמה ולמלא את החיסרון שבמציאות, ולכן גם פרנסתה מגיעה לאחר ההשלמה.
שאלה: ירק ללא תולעים: נמצא על מדפי המרכול חברה חדשה לירק ללא תולעים ושמה "יבולי הכפר". רציתי לדעת מה ההתיחסות לחברה זו ואיך צריך לשטוף את הירק? ב מראש
תשובה: וברכת ד' הנני מצרף לך את תוצאות הבדיקה של הרבנות הראשית וביניהם "יבולי הכפר". למעבר לרשימה לחץ כאן. הם נמצאים בקטגוריה לא הטובה ביותר, יש ב"ה הרבה חברות טובות יותר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: אדם שמצטרף לעדי קידושין: כאשר החתן אומר לשני עדים אתם עדי ויש אדם זר שרואה את החופה ומתכוון ג"כ להיות עד, האם הוא עד? נפק"מ כאשר הוא עד פסול אם פוסל את הקידושין.
תשובה: אדם שפסול לעדות אשר נמצא בחופה ומתכוון להעיד אינו פוסל את הקידושין. הסבר: אכן אנו צריכים שאת מעשה הקידושין יראו עדים כשרים שאינם קרובים לחתן ולכלה (וכן אינם קרובים ביניהם) אבל אין ביכולת עד פסול להתכוון ולהתחבר ל"כת העדים" משתי סיבות: א. שיטת הרא"ש (מכות פרק א' סימן י"א), שלהתחבר להיות כת עדים צריך לבוא לבית דין להעיד, וזה אינו קורה כאן. ב. גם לשיטת הרמב"ם ושאר הראשונים שהלכו בדרכו, שהגדירו הצטרפות לכת עדים בעצם הראיה, הרי שהחתן מייחד עדים כשרים לראיית מעשה הקידושין ואין ביכולת הפסולים להצטרף במצב כזה (ולכן נהגו שהחתן אומר לעדים:"אתם עדי"). ג. האחרונים חידשו שאפילו לא אמר החתן "אתם עדי" מן הסתם התכוון שמעשה הקידושין שלו יהיה טוב וראוי כדת משה וישראל ומן הסתם כלול בזה שיהיו בראיית מעמד זה עדים כשרים בלבד (קצוה"ח חו"מ סימן ל"ו סק' ו' וכן אבני מילואים מ"ב סעיף ג'). לעיון: רא"ש מכות סימן י"א, ריטב"א שם, שולחן ערוך חושן משפט סימן ל"ו סעיף א' ונושאי כלים שם.
שאלה: אדם שישב על משקפי חברו: ראובן ישב על כסא בקופת חולים ושם את משקפיו במושב לידו. שמעון ראה זאת ולאחר רבע שעה שכח מזה והתיישב ושבר את משקפי ראובן. האם חייב?
תשובה: כתב השו"ע בסי' שעח: "היו שניהם ברשות או שניהם שלא ברשות והוזקו זה בזה. אם לא ידעו זה בזה פטורים אבל אם ראו זה את זה אע"פ שלא כיונו חייבים". בנידון דידן, המזיק ראה את המשקפיים ולכן דינו כאדם המזיק ואין בכוח השיכחה לפוטרו. הרב נריה צבי
שאלה: פצויים מהערייה על בלטה גבוהה: הלכתי ברחוב ונתקלתי בבלטה שהיתה גבוהה מחברותיה ונשברה רגלי, האם הערייה שהיתה צריכה לתקן זאת צריכה לשלם לי פצויים?
תשובה: כיוון שהעירייה מתנהלת על דעת זה שמי שייתקל, יקבל ת לפי הנהלים המקובלים, אפשר לתבוע את הת מצד התחייבות שלהם כלפי התושב. גם במקרה בו על פי דיני תורה אין לעירייה חיוב לשלם. רפו"ש הרב מרדכי גרוס.